کشمیر میں خودکش حملے کی ذمہ داری جیش محمد نے قبول کی

ہندوستان کے زیر انتظام کشمیر میں کل ہونے والے خودکش حملے میں ہلاکتوں کی تعداد میں مسلسل اضافہ ہو رہا ہے۔

خبر کا کوڈ: 3663

تاریخ: 15 February 2019 - 13:30

مقدس دفاع نیوز ایجنسی کی رپورٹ کے مطابق، خودکش حملہ آور کی شناخت عادل احمد ڈار ولد غلام حسن ڈار عرف وقاص کمانڈو ساکن گنڈی باغ کاکہ پورہ پلوامہ کے بطور ہوئی ہے۔ جیش محمد نے حملے کی ذمہ داری لینے کے دوران کہا کہ یہ حملہ عادل احمد نے انجام دیا جو کہ گنڈی باغ کاکہ پورہ پلوامہ کا رہنے والا ہے۔

واضح رہے کہ کل کشمیرکے ضلع پلوامہ کےعلاقے آونتی پورہ میں فوجی کانوائے پر خود کش حملہ کیا گیا جو بارود سے بھری کار کے ذریعے کیا گیا جس میں 44 فوجی ہلاک ہوئے۔ آئی جی سی آر پی ایف ذوالفقار حسن کا کہنا ہے کہ 70 گاڑیوں پر مشتمل قافلے کو نشانہ بنایا گیا جس میں 2 گاڑیاں دھماکے کی زد میں آئیں، قافلے میں مجموعی طور پر 2574 اہلکار شامل تھے۔

پیغام کا اختتام/